



Tilsynsrapport for 
Dato for tilsynssamtale 4.12.2025
Tilstede ved samtalen leder Kirstine Enggaard, pædagog Pablo Eduardo Kolbe Kjøler, bestyrelsesmedlem Frederik Grothe Eberhardt og pædagogisk konsulent Kari Røpke Olfert
Observationer foretaget den 1.12.2025 i Skovhuset og den 2.12.25 i Stjernedalen
Observationer og rapport
Pædagogisk konsulent Kari Røpke Olfert
Formålet med tilsynssamtalen er at skabe en gensidig forpligtende dialog om udvikling af den pædagogiske kvalitet i dagtilbuddet. Denne tilsynsrapport indeholder de overordnede temaer, der spørges ind til i tilsynssamtalen. Der skelnes mellem kategorierne:
· ’Nuværende praksis fortsættes’ betyder at indsatsen fortsættes som hidtil.
· ’Udviklingspunkter’ betyder at dagtilbuddet med forslag til indsatser kan forfine/forbedre den pædagogiske praksis. Indsatsen er valgfri.
· ’Anmærkninger’ betyder at indsatsen er obligatorisk og retningsgivende. Dagtilbuddet skal handle og ændre indsatsen efter forvaltningens anvisninger. Anmærkninger ledsages i alle tilfælde af en opfølgning.
De forudgående observationer fra tilsynsbesøget tager afsæt i Lyngby-Taarbæk Kommunes ’Kvalitetsguide’ samt ’Den styrkede pædagogiske læreplan’, som begge dele findes på kommunens hjemmeside. Der observeres på det generelle pædagogiske læringsmiljø, og der gøres opmærksom på, at observationerne er et øjebliksbillede af en hverdag, som kan se anderledes ud på et andet tidspunkt. Observationerne er med til at kvalificere dialogen i tilsynssamtalen og beskrives ikke yderligere i denne rapport.

Generelle observationer 
Stjerndalen er et privat dagtilbud, der består af to børnehavegrupper. Stjernedalen, som er en udebørnehave i en gammel have midt i Lyngby, og Skovgruppen som er en skovbørnehave med base i Skovhuset tæt på Furesøen. De fysiske rammer, er en væsentlig del af den pædagogiske praksis og tilgang, da de voksne bruger udelivet til at understøtte børnenes leg, fantasi og mulighed for at lære gennem sanser og bevægelse. Der er et tydeligt fokus på eventyr og fantasi i den dialogiske tilgang mellem børn og voksne, og da tilsynet foregår i december måned, er nisser, advent og julepynt, omdrejningspunktet for aktiviteter og dialoger i løbet af dagen. Der er en meget tydelig rollefordeling de voksne imellem, som er med til at understøtte den gennemgående daglige rytme. 
Tabel med temaer og indsatser
	Temaer
	Nuværende praksis fortsætter
	Udviklings-punkt (forslag)
	Anmærkning (obligatorisk)
	Indsatser (der skelnes mellem obligatoriske og forslag)

	Pædagogisk læringsmiljø - proces
	x
	
	
	Både I Stjernedalen og i Skovgruppen opleves der meget nærværende voksne, med en meget anerkendende og omsorgsfuld tilgang til børnene.

	Pædagogisk læringsmiljø - struktur
	x
	
	
	Dagligdagen i begge grupper er båret af en fælles rytme, som er gennemgående i hele ugen forløb. Rytmen som er genkendelig og nem at indgå i for børnene. De voksne varierer deres positioner i samlinger, aktiviteter og rutiner.

	Sprogligt læringsmiljø
	X
	
	
	Fantasi, fortælling og dialog går igen hos de voksne i deres relationer til børnene. Eventyret er en del af hver dag i børnehaven. Hver eftermiddag samles grupperne for at høre dagens eventyr fortælling.
Børnehaven laver sprogvurderinger, men har som privat institution udfordringer med at få et login til sprogvurdering.dk som er styrelsen for undervisning og kvalitets sprogvurderingsportal. Børneringen som er paraplyorganisation for Stjernedalen er i gang med at søge en mulig løsning.

	Børneperspektiv, dannelse og børnesyn
Selvhjulpenhed
	
X
	
	
	Stjernedalens syn på dannelse handler om at børnene lærer respekt for sig selv, for andre og for omgivelserne.  Dette ses blandt andet ved tilsynet, som en del af den daglige rytme, hvor børn hjælper til, og lære at give plads til andre.

	Leg
	X
	
	
	Stjernedalen lægger vægt på, at der er god tid til at lege, og plads til forskellige typer leg. Ved tilsynet var der en gruppe børn, der legede at de byggede et hønsehus. En leg, der er en spejling af det hverdagsliv de møder i børnehaven, hvor de er vant til at omgås dyr som fx høns.
Der blev også observeret hvordan en dreng, der legede lidt for sig selv, forsigtigt fik spurgt nogle andre børn, om de ville lege, og hvordan de andre børn inkorporerede deres leg, så det passede ind i legen med drengen.

	Børnefællesskaber
	X
	
	
	Det pædagogiske personale inddrager børnegruppens og de forskellige børns input til en fælles forståelse af, hvordan man skal omgås hinanden i det store fællesskab. Børn og voksne udvikler ”ridderregler” sammen, ud fra fælles drøftelse omkring rammer for adfærd. Disse Ridderregler genbesøges med børnegruppen i løbet af året.

	Børn i udsatte situationer
	X
	
	
	Det pædagogiske personale gennemgår systematisk alle børns trivsel på deres personalemøder. Er der behov for sparring fra andre fagpersoner, benyttes Lyngby Taarbæk kommunes dristriktsparring og PPR.

	Forældresamarbejdet
	X
	
	
	Der er en tæt dialog mellem hjem og dagtilbud omkring børnenes trivsel, og forældrene er deltagende i børnehavens liv og årsrytmer. 

	Refleksions- og evalueringskultur
	X
	
	
	Der er ledelsesmæssigt blik for at gennemgå tematikker og sætte refleksion over egen praksis på dagsorden, ved de pædagogiske møder, så personalegruppen har en dynamisk og analyserende tilgang til egen og fælles praksis.


Det videre forløb 

